ตรวจรับรองผ้าไหมตรานกยูงพระราชทาน ในพื้นที่จังหวัดกาฬสินธุ์ จังหวัดขอนแก่น
นายอาคม จงอริยตระกูล ผู้อำนวยการศูนย์หม่อนไหมเฉลิมพระเกียรติฯ ขอนแก่น มอบหมายให้นายปรมัตถ์ เหล่าวอ นางสาวภัทราพร ผ่อนจรุง นางสาวจริยา สุระเสนา และนางสาวนงลักษณ์ เชี่ยวชาญ เจ้าหน้าที่ปฏิบัติงานด้านมาตรฐานหม่อนไหม ลงพื้นที่ตรวจรับรองผ้าไหมตรานกยูงพระราชทานและติดดวงตราผ้าไหมที่ผ่านการตรวจรับรองแล้ว ตรวจเยี่ยมกลุ่มเกษตรกรผู้ทอผ้าไหม ตรวจประเมินสถานที่ กระบวนการผลิตและส่งเสริมให้คำแนะนำแก่เกษตรกร เพื่อให้ผลิตผ้าไหมที่มีมาตรฐานสอดคล้องกับความต้องการของตลาดผ้าไหมที่มีมาตรฐานกลุ่มเป้าหมายคือ กลุ่มเกษตรกรและผู้ผลิตผ้าไหมในพื้นที่ อำเภอเมืองกาฬสินธุ์ สมเด็จ นามน สหัสขันธ์ คำม่วง และอำเภอสามชัย จังหวัดกาฬสินธุ์ อำเภอหนองสองห้อง พล และอำเภอชนบท จังหวัดขอนแก่น ซึ่งมีผ้าไหมที่ได้รับการตรวจรับรองและติดดวงตรา เป็นจำนวนมาก โดยแบ่งเป็นผ้าชนิดต่างๆ เช่น ผ้าพื้น ผ้ามัดหมี่ ผ้าพันคอ ผ้าคลุมไหล่ และผ้าแพรวา ผ้าซิ่นแพรวา ซึ่งกลุ่มเกษตรผู้ผลิตผ้าไหมให้ความสนใจและมีความพึงพอใจในการบริการและการให้การรับรองมาตรฐานตรานกยูงพระราชทานเป็นอย่างดี เพื่อพัฒนาสินค้าของกลุ่มให้มีคุณภาพได้มาตรฐานยกระดับและเพิ่มรายได้ให้แก่ชุมชนต่อไป